Университет по архитектура, строителство и геодезия
Университетът по архитектура, строителство и геодезия (УАСГ) (до 1963 година Инженерно-строителен институт (ИСИ), до 1977 година Висш инженерно-строителен институт (ВИСИ), до 1992 година Висш институт по архитектура и строителство (ВИАС) в София е най-голямото висше техническо училище в областта на строителството в България.

Създаване 
Държавната политехника създадена през 1942, през 1953 е разделена на Инженерно-строителен институт (ИСИ), Машинно-електротехнически институт (МЕИ), Химико-технологически институт (ХТИ) и Минно-геоложки институт (МГИ). Тъй като половината основни звена от Държавната политехника (4 от 8-те факултета със 7 от 14-те специалности) попада в ИСИ, то в него остава архивът на Държавната политехника.

При създаването на института през 1953 са направени някои промени в структурата му, а специалност Земеустройство е преместена в Селскостопанския институт. Тогава специалностите в ИСИ са:
 Архитектурен факултет
 Архитектура
 Строителен факултет
 Промишлено и гражданско строителство
 Пътно строителство
 Железопътно строителство
 Геодезия, фотограметрия и картография
 Хидротехнически факултет
 Хидротехническо строителство
 Хидромелиоративно строителство
 Водоснабдяване и канализация

Хронология 
 1954 – специалност Земеустройство е върната от Селскостопанския институт в Строителния факултет.
 1955 – създадена е специалност Икономика и организация на строителството в Строителния факултет.
 1957 – специалност Икономика и организация на строителството е закрита.
 1960 – специалностите Пътно строителство и Железопътно строителство отново са обединени като Пътно и железопътно строителство.
 1963 – Институтът е преименуван на Висш инженерно-строителен институт; специалностите Геодезия, фотограметрия и картография и Земеустройство са отделени отново в Геодезически факултет.
 1965 – създадена е специалност Технология и механизация на строителството в Строителния факултет.
 1967 – специалностите Пътно строителство и Железопътно строителство отново са разделени.
 1970 – специалност Хидроенергийно строителство е преименувана на Хидротехническо строителство.
 1973 – специалностите Пътно строителство и Железопътно строителство за пореден път са обединени, сега като Транспортно строителство.
 1977 – Институтът е преименуван на Висш институт по архитектура и строителство. Специалност Технология и механизация на строителството е закрита.
 1987 – специалност Транспортно строителство е отделена във Факултет по транспортно строителство.
 1990 – Институтът е преименуван на Университет по архитектура, строителство и геодезия.
 2002 – създадена е специалност Урбанизъм към Архитектурния факултет

Ректори 
 1953 – 1960 – проф. Алекси Квартирников
 1960 – 1967 – проф. Васил Стоилов
 1967 – 1971 – проф. Петър Петров
 1971 – 1979 – проф. Иван Патоков
 1979 – 1987 – проф. Ганю Щилянов
 1987 – 1990 – проф. Иван Сакарев
 1990 – 1998 – проф. Иван Папазчев
 1999 – 2008 – проф. Пеньо Пенев
 2008 – 2011 – доц. Добрин Денев
 2011 – 2016 – проф. Красимир Петров
 от 2016 – проф. Иван Марков

Основни звена

Архитектурен факултет 
 Специалности:
 Архитектура (магистър)
 Урбанизъм (бакалавър и магистър)

Геодезически факултет 
 Специалности:
 Геодезия (магистър)
 Устройство и управление на земи и имоти (бакалавър)

Строителен факултет 
 Специалности:
 Строителство на сгради и съоръжения (магистър)
 Строителство на сгради и съоръжения – англоезично обучение (магистър)

Факултет по транспортно строителство 
 Специалности:
 Транспортно строителство (магистър)
 Железопътно строителство
 Строителство на транспортни съоръжения
 Пътно строителство
 Транспортно строителство – немски език (магистър)

Хидротехнически факултет 
 Специалности:
 Хидротехническо строителство (магистър)
 Водоснабдяване и канализация (магистър)
 Хидростроителство – немски език (магистър)
 Хидромелиоративно строителство (магистър)

Източници

Външни препратки 
 Официален уебсайт на УАСГ
 Студентски съвет към УАСГ 
 История на Държавната политехника и ВИАС от проф. Георги Стефанов
 Портал на студентите от УАСГ (ВИАС) – учебни материали, проекти, лекции, форум, новини забава и др.

 
Основани в България през 1942 година